**Novi Ford Transit Courier povečuje produktivnost kompaktnih dostavnih vozil z večjo zmogljivostjo in povezljivostjo**

* Ford Pro krepi vodilno družino Transit v Evropi z novim Transitom Courier, ki bo uporabnikom kompaktnega dostavnika zagotovil veliko produktivnost.
* Popolnoma nova zasnova prinaša 25 odstotkov večjo prostornino prostora za tovor, povečano nosilnost in zaželeno zunanjost, ki z odločnimi, prepoznavnimi linijami ne skriva, da so bili njen navdih SUV-ji.
* Nova generacija kompaktnega dostavnika prinaša napredne asistenčne sisteme, ki so osvojili platinasto nagrado ustanove Euro NCAP, in podporo za povezane storitve Ford Pro (na voljo na izbranih trgih).
* Proizvodnja bencinskih in dizelskih modelov poteka v tovarni Ford Otosan v Craiovi v Romuniji;

**Lesce, 25. april 2024** – Popolnoma novi Ford Transit Courier zdaj lastnikom zagotavlja večjo produktivnost in povezljivost, saj so prva vozila iz družine Transit že na voljo v Sloveniji.

Za povečanje produktivnosti je Transit Courier popolnoma prenovljen, cilj pa je bil večji in prilagodljivejši prostor za tovor, ki ga zdaj odlikuje za 25 odstotkov večja prostornina kot pri predhodniku, v njem pa lahko uporabniki prevažajo dve evropaleti. Povečana je tudi nosilnost.

Zaradi drznega zunanjega oblikovanja je Transit Courier zaželen in privlačen oglasni pano za podjetja. V notranjosti popolnoma nov prostor za tovor in zasnova kabine vključujeta funkcije po željah uporabnikov, s katerimi povečajo svojo produktivnost in udobje med delom. Zaradi obsežnega nabora tehnologij za pomoč vozniku je Transit Courier tudi prvi dostavnik, ki mu je ustanova Euro NCAP podelila platinasto nagrado za varnost v skladu z najnovejšimi preskusnimi standardi.

Novi Transit Courier je v celoti integriran s platformo Ford Pro, ki s programsko opremo in povezanimi storitvami spodbuja učinkovito delovanje tako posameznih uporabnikov kot upraviteljev velikih voznih parkov – vključno z orodji za upravljanje programske opreme Ford Pro Software za večji čas dostopnosti vozila in storitvami Ford Pro Service za zmanjšanje stroškov lastništva (na voljo na izbranih trgih).

“Prepričani smo, da bo novi Transit Courier z zmogljivostjo večjega dostavnega vozila pravi odgovor na povpraševanje strank. Ohranjamo kompaktne dimenzije, udobnost in mu dodajamo vrhunsko varnost. Dolgoletna vodilna vloga Ford gospodarskih vozil na trgu, nam s svojimi izkušnjami in inovativnim inženiringom omogoča, da iz sodobnih Fordovih dostavnih vozil iztisnemo še več produktivnosti. Privlačna cena je le še dodatna spodbuda za storitvene dejavnosti in nove lastnike, « je dejal Tomaž Oblak, direktor prodaje in marketinga pri Summit motors Ljubljana.

Proizvodnja novega Transita Courier z bencinskim in dizelskim pogonskim sklopom poteka v tovarni Ford Otosan v Craiovi v Romuniji, ki jo je Ford prenovil z naložbo v višini 490 milijonov evrov. Paleto modelov Courierja bo dopolnil električni E-Transit Courier, ki ga bo možno naročiti konec leta.

**Večja funkcionalnost**

Transit Courier drzen videz zunanjosti združuje z bistveno izboljšano zmogljivostjo. Prostorsko učinkovita pravokotna oblika zagotavlja **večjo kapaciteto za tovor v vseh dimenzijah**, medtem ko kratki previsi in zasnova po **vzoru SUV-ja** poudarjajo njegovo vzdržljivost in zmogljivost.

Dolžina tovora je povečana za 181 mm na 1802 mm, novo zadnje vzmetenje z blažilniki v kotih vozila pa povečuje širino tovornega prostora med notranjimi obodi koles na 1220 mm. To pomeni, da lahko kompaktni dostavnik zdaj prevaža dve evropaleti. Skupna prostornina tovornega prostora znaša 2,9 m3, kar je **25 odstotkov več** kot pri predhodniku. To zmogljivost je mogoče še povečati z novo predelno steno, ki omogoča prevoz predmetov, kot so deske ali cevi z dolžino več kot 2600 mm.

Kupci lahko zdaj izbirajo med modelom s standardno nosilnostjo in različico s povečano nosilnostjo (za doplačilo), ki je opremljena z dvostopenjskimi vzmetmi in omogoča največjo bruto nosilnost do 854 kg2 – kar je za dve tretjini več v primerjavi s predhodnikom. Pri vseh različicah je največja vlečna masa 1100 kg.3

Vsi furgoni so serijsko opremljeni s 180-stopinjskim odpiranjem zadnjih tovornih vrat in šestimi pritrdilnimi točkami na tleh. Za učinkovitejšo uporabo tovornega prostora so uporabnikom na voljo osvetlitev tovornega prostora s svetili LED, gumijaste ali lesene talne obloge in vodila sredi stranic za pritrjevanje in shranjevanje tovora.

Kupci bodo v kratkem lahko izbrali tudi kombi furgon za prevoz delovne ekipe in njene opreme. Trisedežno klop v drugi vrsti dvojne kabine je možno preklopiti in prekucniti v razmerju 60/40; za dvignjenimi zadnjimi sedeži je možno prevažati eno evropaleto. Odmična okna v drugi vrsti in zastekljena zadnja tovorna vrata so del serijske opreme; popolna zasteklitev stranic je na voljo za doplačilo.

Za podjetja, ki potrebujejo večjo zaščito svojega vozila in njegove vsebine, Ford Pro v sodelovanju s strokovnjaki za varnost vozil TVL ponuja vrsto priročnih **tovarniško vgrajenih kompletov ključavnic**, ki zagotavljajo boljšo zaščito pred različnimi grožnjami, vključno s fizičnimi napadi (na voljo na izbranih trgih).

**Kabina, zasnovana za večjo produktivnost uporabnikov**

Prva na seznamu naprednih tehnologij visoke ravni v Transitu Courier je **digitalna instrumentna plošča ‘digiboard’** z digitalnimi merilniki in 20.3 cm (8'') sredinskim zaslonom na dotik z najnovejšim Fordovim sistemom za povezljivost SYNC 4.5 **Navigacija**,6 dostopna prek Android Avta in Apple CarPlaya, lahko poveča produktivnost in zmanjša delovno obremenitev voznika s posodobljenimi podatki o prometu, parkiriščih in lokalnih nevarnostih. Združljivost z brezžičnima vmesnikoma Android Auto in Apple CarPlay je del serijske opreme.7

Vgrajeni modem serijsko zagotavlja povezljivost v vozilu,8 kar omogoča stalno povezavo z ekosistemom Ford in **brezžične posodobitve programske opreme**, ki sčasoma dopolnjujejo zmogljivost vozila, ne da bi bilo treba obiskati servis.

Za voznike, ki potrebujejo stalen dostop do svojega pametnega telefona, je v vse dostavnike Transit Courier serijsko vgrajeno **držalo za namestitev telefona** na armaturno ploščo. S tem odpade potreba po pritrditvi na zračnik ali vetrobransko steklo, telefon pa je na varnem in obenem vidnem mestu.

Z novimi rešitvami za shranjevanje v kabini bodo dokumenti, naprave in kabli, ki jih potrebujete za vsakodnevno delo, vedno urejeni in hitro dostopni. Vozniki imajo na voljo preprosto dostopno odprto polico za digitalno instrumentno ploščo in nad predalom pred sovoznikom ter prostor za tablične računalnike ali podloge formata A4 na sredinski konzoli. Vstavki v žepih vrat so opremljeni s predelitvijo in držalom, ki je dovolj veliko za 1,5-litrske plastenke.

**Kompakten dostavnik, obsežna podpora**

V pomoč zaposlenim lastnikom malih podjetij, ki sami upravljajo s svojimi vozili, je na voljo **mobilna aplikacija FordPass connect**.9 Brezplačna aplikacija za pametni telefon uporabnikom omogoča, da na daljavo zaklenejo in odklenejo svoje vozilo, preverijo njegovo lokacijo, spremljajo porabo goriva ter prejemajo opozorila o stanju tekočin, tlaku v pnevmatikah, življenjski dobi olja in stanju zavor ter tako preprečijo drage okvare.

Stranke s petimi ali več vozili lahko izkoristijo tudi enoletni brezplačni dostop do prilagojenih funkcij **Ford Pro Telematics**.10 Sistem uporablja podatke ‘v živo’ za pomoč pri povečanju produktivnosti, vključno z nadzornimi ploščami o lokaciji vozila, njegovem stanju in stanju servisiranja. (Aplikacija še ni na voljo v Sloveniji)

Uporabniki programske opreme Ford Pro lahko izkoristijo tudi izboljšana opozorila o varnosti vozila v primeru trkov in vlomov. S funkcijo **Fleet Start Inhibit** (preprečitev zagona voznega parka) lahko upravljavci voznih parkov na daljavo omogočijo in onemogočijo vozilo Transit Courier ter tako pomagajo preprečiti krajo ali nepooblaščeno uporabo zunaj delovnega časa (na voljo na izbranih trgih).

Modem omogoča tudi povezavo s storitvijo **FORDLiive**, ki je leta 2023 strankam omogočila več kot 700.000 dni dodatne razpoložljivosti vozil po Evropi v vrednosti približno **319 milijonov evrov**. Servisna podpora Ford Pro vključuje tudi **800 Transit centrov**, kar je več namenskih servisnih centrov za gospodarska vozila kot pri kateri koli drugi znamki dostavnih vozil. (sistem v Sloveniji ni na voljo)

**Učinkoviti pogonski sklopi, napredna pomoč vozniku**

Novi Transit Courier uvaja različico Fordovega učinkovitega 1,0-litrskega bencinskega motorja EcoBoost z močjo 92 kW (125 KM),1 ki v ponudbi dopolnjuje različico tega motorja z močjo 74 kW (100 KM), optimizirano za manjše izpuste CO2 in zagotavljanje večjega izkoristka goriva.1

Pogonski sklop EcoBoost je povezan s šeststopenjskim ročnim menjalnikom ali novim sedemstopenjskim menjalnikom z dvojno sklopko za stranke, ki pogosto vozijo v prometu z ustavljanjem in speljevanjem. Dvojni nabor zobnikov omogoča gladko in hitro prestavljanje brez izgube navora, kar izboljša vozno izkušnjo in učinkovitost pri majhnih hitrostih.1

Za uporabnike z večjim številom prevoženih kilometrov je na voljo 1,5-litrski dizelski motor EcoBlue s 74 kW (100 KM).1 Ta motor je na voljo z modeli Transit Courier furgon in furgon z dvojno kabino ter v kombinaciji s šeststopenjskim ročnim menjalnikom.

Transit Courier, ki izkorišča prednosti naprednih funkcij in izboljšanih zmogljivosti Fordove najnovejše platforme za kompaktna vozila, z naborom naprednih sistemov za pomoč vozniku, nagrajenih s **platinasto nagrado Euro NCAP**, dviguje standarde v tem segmentu. Del serijske opreme so:4

* sistem za ohranjanje voznega pasu,
* sistem za preprečevanje naleta,
* inteligentni omejevalnik hitrosti,
* tipala za pomoč pri parkiranju zadaj.

Za večjo brezskrbnost pri mestni vožnji lahko kupci izberejo tudi sisteme, kot so:4

* prilagodljiv radarski tempomat s funkcijo za ohranjanje voznega pasu in funkcijo Stop&Go (samo v kombinaciji s samodejnim menjalnikom)
* sistem za zaznavanje vozila v mrtvem kotu vozila (BLIS) in priklopnika ter zaznavanje prečnega prometa,
* sistem za preprečevanje naleta z nadgradnjo preprečevanja trčenja v križišču.

Popolnoma novi Transit Courier je pri nas na voljo v Trend opremi, ki že serijsko vključuje: Paket za pomoč vozniku, SYNC4 z vstopno ceno 21.250€ z DDV.

# # #

1 Transit Courier: homologirani izpusti CO2 137–202 g/km po WLTP, homologirana poraba goriva 5,2–7,7 l/100 km po WLTP.

Navedena poraba goriva/energije, izpusti CO2 in doseg z električnim pogonom po WLTP so določeni v skladu s tehničnimi zahtevami in specifikacijami zadnje različice Evropskih uredb (EC) 715/2007 in (EU) 2017/1151. Uporabljeni standardni preskusni postopki omogočajo primerjavo med različnimi tipi vozil in različnimi proizvajalci.

2 Največja nosilnost se razlikuje in temelji na dodatni opremi in konfiguraciji vozila. Za kapaciteto specifičnega vozila glede prevoza tovora glejte nalepko na stebričku vrat. Tovor vedno ustrezno pritrdite.

3 Največja vlečna obremenitev je odvisna od tovora, konfiguracije vozila, dodatne opreme in števila potnikov.

4 Funkcije za pomoč vozniku dopolnjujejo in ne nadomeščajo voznikove pozornosti, presoje in potrebe po upravljanju vozila. Prav tako niso nadomestek za varno vožnjo. Glede podrobnosti in omejitev glejte navodila za uporabo vozila.

5 Ne dopustite motenj med vožnjo! Če je le možno, uporabite glasovno upravljanje in med vožnjo ne uporabljajte ročnih naprav. Ko je izbrana prestava za vožnjo, so lahko nekatere možnosti blokirane. Nekatere funkcije niso združljive z vsemi telefoni.

6 Storitve zahtevajo sistem SYNC 4 ali novejši, aktivacijo prek aplikacije FordPass Pro (v skladu s pogoji FordPass), aktivacijo modema in načrt storitev povezane navigacije. Ustrezno opremljena vozila so na voljo z 12-mesečnim poskusnim programom povezane navigacije od datuma začetka garancije za novo vozilo, nato pa je potreben nakup. Povezane storitve in funkcije so odvisne od razpoložljivosti združljivega mobilnega omrežja. Zaradi razvoja tehnologij/mobilnih omrežij/zmogljivosti vozil lahko pride do omejitve ali celo onemogočanja delovanja povezanih storitev in funkcij.

7 Zahteva telefon z aktivno naročnino za prenos podatkov in združljivo programsko opremo. SYNC 4 med uporabo ne upravlja izdelkov drugih proizvajalcev. Za funkcionalnost svojih izdelkov odgovarjajo izključno njihovi proizvajalci.

8 Za funkcije daljinskega upravljanja morajo biti na voljo modem FordPass Connect, aplikacija Ford Pass in brezplačne povezane storitve (za podrobnosti glejte določila in pogoje FordPass). Povezane storitve in funkcije so odvisne od razpoložljivosti združljivega mobilnega omrežja. Zaradi razvoja tehnologij/mobilnih omrežij/zmogljivosti vozil lahko pride do omejitve ali celo onemogočanja delovanja povezanih storitev in funkcij. Dostopna točka Wi-Fi ni vključena v povezane storitve.

9 Aplikacija FordPass Connect, združljiva z izbranimi sistemi pametnih telefonov, je na voljo prek prenosa. Ponudnik mobilnega omrežja lahko zaračuna pošiljanje sporočil in prenos podatkov v skladu s tarifo.

10 Sistem Ford Pro E-Telematics je na voljo brezplačno eno leto od datuma začetka garancije, nato pa na podlagi naročnine, če se strinjate s pogoji in določili Fordove pametne mobilnosti, in zagotavlja obsežen nabor funkcij, ki poleg stanja vozila vključujejo lokacijo in prikaz na zemljevidu, vedenje med vožnjo, porabo goriva/energije, možnost uporabe z vozili različnih znamk in spremljevalno aplikacijo za voznike, ki omogoča povezavo z upravitelji voznih parkov. Stranke z voznim parkom se lahko za informacije o teh Fordovih telematskih izdelkih obrnejo na center za upravljanje programske opreme Ford Pro na naslovu softwaresolutions@fordpro.com. Razpoložljivost podatkov je odvisna od podatkovne povezljivosti in dostopa do podatkov o vozilu.

9 Razpoložljivo brezžično polnjenje Qi morda ni združljivo z vsemi mobilnimi telefoni.

|  |  |
| --- | --- |
| **Stik:** | Katja Hvala |
|  | Summit motors Ljubljana |
|  | +3861 25 25 116 |
|  | katja.hvala@summitmotors.si |